  Наталья Тетерина 2017-2019 дышетскон арын Удмуртиысь 47 ӧнер дышетсконниосысь 15 сюрс 570 дышетскисьёс йырсазез усыкмытӥсь суретъёслы эскерон пыр ортчизы. Чакламезлэсь со 98,4 процентэз. Кылем арен ӵошатыса, эскеронэ пыриськемъёслэн лыдзы 7,4 процентлы йылӥз, ивортэ Удмуртиысь дышетонъя но тодосъя министерстволэн пресс-службаез. 954 дышетскись висемзыя эскеронэ ӧз пыриське (азьвылаз дышетскон арын - 1 сюрс 62 адями вал). Кызьы верамын ивортонын, тестированиез 15 ареслэсь бадӟымесьгес пиналъёс ортчизы. Наркотикъёслы эскеронэз Алнаш, Балезино, Вотка, Глаз, Грак, Дэри, Камбарка, Каракулино, Кез, Кияса, Красногорск, Сарапул, Сьӧлта, Ува, Шаркан, Юкаменск, Якшур-Бӧдья ёросъёсысь, Вотка но Можга каръёсысь дышетон юртъёсысь вань пиналъёс ортчыны мылкыд каризы.  Тестированиез ортчемъёс пӧлысь 4 сюрс 751 адями яке 30,5 процентэз наркотикъёсты утчалоз шуыса кышкытлык вань.   Дэбес ёросын «кышкытлыко группае» одӥг но дышетскись пыртэмын ӧвӧл. Ватсалом, усыкмытӥсь суретъёсты кутӥсь пиналъёсты Наркологияя элькун диспансерын пусъё.  1987-тӥ арын ООН-лэн валтӥсь ассамблеяез котькуд ар 26-тӥ инвожое Наркоманиен но йырез усыкмытӥсь суретъёсты катэз тӥяса вӧлмытонэн нюръяськон нуналэз сямен пусйыны пуктӥз.  Тегъёс: Удмуртия Тазалык пиналъёс тазалыкезутён Дышетонъянотодосъяминистерство йырсазезусыкмытсьсуретъёс  